作者:張碧
標題:林書記薔薇
內容:東風折盡諸花卉，是個亭臺冷如水。黃鸝舌滑跳柳陰，教看薔薇吐金蕊。雙成湧出琉璃宮，天香闊罩紅燻籠。西施曉下吳王殿，亂拋嬌臉新勻濃。瑤姬學繡流蘇幔，綠夾殷紅垂錦段。炎洲吹落滿汀雲，阮瑀庭前裝一半。醉且書懷還複吟，蜀箋影裡霞光侵。秦娥晚憑欄幹立，柔枝墜落青羅襟。殷勤無波綠池水，為君作鏡開妝蕊。